

**Қазақстан Республикасы Төтенше жағдайлар министрінің кейбір бұйрықтарының күші жойылды деп тану туралы**

Қазақстан Республикасы Төтенше жағдайлар министрінің 2014 жылғы 4 шілдедегі № 332 бұйрығы

      «Нормативік құқықтық актілер туралы» Қазақстан Республикасы Заңының 43-1-бабына сәйкес БҰЙЫРАМЫН:

      1. Осы бұйрықтың қосымшасына сәйкес Қазақстан Республикасы Төтенше жағдайлар агенттігі төрағасының кейбір бұйрықтарының күші жойылды деп танылсын.

      2. Осы бұйрық қол қойылған күнінен бастап қолданысқа енгізіледі.

*Министр                                         В. Божко*

Қазақстан Республикасы

Төтенше жағдайлар министрінің

2014 жылғы 4 шілдедегі

№ 332 бұйрығына қосымша

 **Қазақстан Республикасы Төтенше жағдайлар агенттігі төрағасының кейбір күші жойылған бұйрықтарының тізбесі**

      1. «Азаматтық қорғаныстың қорғану ғимараттарын бейбіт және соғыс уақытында пайдалану жөніндегі нұсқаулықты бекіту туралы» Қазақстан Республикасы Төтенше жағдайлар агенттігі төрағасының 2000 жылғы 18 мамырдағы № 121 (Нормативтік құқықтық актілерді мемлекеттік тіркеу тізілімінде № 1223 болып тіркелген) бұйрығы.

      2. «Азаматтық қорғаныстың құрылымдарын құру және оларды материалдық-техникалық құралдармен жабдықтаудың (тізімдеудің) шамамен алынған нормалары туралы нұсқаулықты бекіту туралы» Қазақстан Республикасы Төтенше жағдайлар агенттігі төрағасының 2000 жылғы 23 маусымдағы № 139 (Нормативтік құқықтық актілерді мемлекеттік тіркеу тізілімінде № 1230 болып тіркелген) бұйрығы.

      3. «Эвакуациялық шараларын ұйымдастыру және өткізу жөніндегі нұсқаулықты бекіту туралы» Қазақстан Республикасы Төтенше жағдайлар агенттігі төрағасының 2000 жылғы 23 маусымдағы № 140 (Нормативтік құқықтық актілерді мемлекеттік тіркеу тізілімінде № 1229 болып тіркелген, Қазақстан Республикасы орталық атқарушы және өзге де мемлекеттік органдарының нормативтік құқықтық актілерінде жарияланған, 2001 ж. № 5, ст.320) бұйрығы.

      4. «Қазақстан Республикасы Азаматтық қорғанысын ұйымдастыру және жүргізу бойынша нұсқаулықты бекіту туралы» Қазақстан Республикасы Төтенше жағдайлар агенттігі төрағасының 2000 жылғы 13 шілдедегі № 165-қпү (Нормативтік құқықтық актілерді мемлекеттік тіркеу тізілімінде № 1233 болып тіркелген) бұйрығы.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК